Detailed Instructions: In this task, you are given a text in Catalan. Your task is to classify it into 19 different given themes. Names of all the classes are Society, Politics, Tourism, Health, Economy, Events, Parties, Education, Police, Environment, Parliament, Business, Judicial, European Union, Trade, Culture, Cinema, Government, and Letters
Problem:Juncker: “No siguem culpables dels errors que posarien fi als somnis europeus”. El president de la Comissió admet que la UE viu una “crisi existencial” i reclama “unitat” i que els estats “no es dobleguin al populisme”. ACN Estrasburg.-El president de la Comissió Europea, Jean-Claude Juncker, ha fet una crida aquest dimecres perquè retorni la “unitat” a la Unió Europea i els líders actuals no siguin els culpables “dels errors que posarien fi als somnis europeus”. En el seu discurs sobre l’Estat de la Unió a Estrasburg, Juncker ha admès que la UE viu una “crisi existencial”, però ha remarcat que sobreviurà al ‘Brexit’. “Els propers 12 mesos són decisius si volem reunificar la nostra Unió. Si volem superar les tràgiques divisions entre l’est i l’oest que s’han obert en recents mesos. Si volem demostrar que podem ser ràpids i decisius en els temes importants”, ha defensat Juncker, en referència a la crisi dels refugiats. Juncker ha lamentat que “mai abans” havia vist tant “poc espai comú entre els estats membres” i tan “pocs temes en els que es posen d’acord per treballar plegats”. El president de la CE ha lamentat que els líders europeus “parlin només dels seus problemes domèstics” i s’oblidin d’Europa, i ha criticat que es deixin “debilitar per les forces del populisme i es paralitzin pel risc de derrota a les eleccions”. Per combatre el que ha definit com una “fragmentació” en el projecte europeu, Juncker ha demanat als líders europeus i a les institucions que no es deixin endur pel “sentiment de frustració”. “Ens permetrem estar col·lectivament deprimits? Volem que la nostra unió es desfaci davant dels nostres ulls?”, s’ha preguntat el luxemburguès. “Els nostres fills mereixen més”, ha dit. Solidaritat voluntària. Jean-Claude Juncker s’ha referit a la gestió de la crisi dels refugiats, que ha generat fortes divisions entre els països de l’Est i l’Oest d’Europa, especialment per la forta oposició a l’acollida a Hongria. “En la gestió de la crisi dels refugiats, hem començat a veure solidaritat. Estic convençut que cal molta més solidaritat. Però també sé que la solidaritat és voluntària. Ha de sortir del cor, no es pot imposar”, ha indicat. En aquest sentit, i davant la poca voluntat d’alguns estats a col·laborar, Juncker ha proposat la creació d’un cos europeu de voluntariat, amb 100.000 persones, que es podrà desplaçar arreu d’Europa per atendre emergències com les dels refugiats o les del terratrèmol d’Itàlia. 
Solution:
European Union